Liggame op Pta-kleinhoewe gevindEen van die liggame word verwyder. Foto: Verskaf Die eienaar van ŉ kleinhoewe het op twee liggame in ŉ grot op sy eiendom buite Pretoria afgekom. Kapt. Augustinah Selepe, polisiewoordvoerder, het gesê die eienaar het Maandagmiddag die gruvonds op sy kleinhoewe in Schurveberg, wes van Pretoria, gemaak en die polisie ontbied. “Die polisie het dadelik ŉ ondersoek van stapel gestuur en die soek-en-reddingseenheid het begin om die twee liggame, albei mans, uit die grot te kry. Die poging het Dinsdag voortgeduur en die liggame is Dinsdagmiddag na die oppervlak gebring,” het Selepe gesê. Die polisie ondersoek die omstandighede rakende die twee mans se dood. Selepe het gesê beweringe dat die oorledenes lede van die Zion-kerk is, kan nie bevestig word hangende die identifisering van die oorledenes nie. Die polisie het ŉ beroep op die publiek gedoen om met inligting na vore te kom wat die mans kan help identifiseer en meer lig op die omstandighede rakende hul dood werp.